每日出門時,肌膚都少不免要與空氣中嘅髒污物接觸,再混合面上嘅油脂、化妝品,就會令到毛孔容易出現阻塞問題,導致白頭黑頭出現,甚至引起痘痘問題。想避免呢啲肌膚問題,就一定要學識保持毛孔於乾淨狀態,一齊睇下有咩方法啦!
#小蘇打磨砂膏
小蘇打能夠做到深層清潔毛孔嘅效果,仲可以温和地去除角質。混合2茶匙小蘇打粉與1茶匙水,製成糊狀後敷到臉上,以畫圓圈方式按摩臉部,再放置喺肌膚上約5分鐘,然後再沖乾淨。每星期做一次就可以平衡油脂!
#西洋芹
西洋芹係天然嘅收斂劑,可以幫忙改善毛孔阻塞嘅問題。另外,佢亦能夠排出體內毒素,並且改善肌膚嘅狀況。
#活性碳面膜
講到去除毛孔污垢,就不得不提活性碳啦!佢能夠吸走高達200倍嘅污垢,帶走皮膚上嘅多餘油脂、污垢物,同埋殘留喺臉上嘅老廢角質,有效令毛孔變得潔淨。
#檸檬
由於檸檬感光,所以喺夜晚用就好啦!檸檬中嘅檸檬酸有助去除角質,清出毛孔中嘅廢物。用嘅時候將檸檬切成兩份,再塗上肌膚,放置5分鐘後再用温水洗乾淨。